România, invitata la al doilea summit de urgență pe tema Ucrainei
Președintele Franței, Emmanuel Macron, a convocat miercuri o nouă reuniune informală pe teme de securitate europeană, extinzând lista invitaților pentru a include și România. Această întâlnire vine în continuarea discuțiilor de luni de la Paris, care s-au axat pe consolidarea apărării europene în contextul evoluției războiului din Ucraina.